**REPUBLIKA HRVATSKA Broj RKP-a: 3453**

**ŽUPANIJSKI SUD U RIJECI**

**Žrtava fašizma 7, 51000 Rijeka OIB: 22883124500**

**Razina: 11**

**Razdjel: 109 Ministarstvo pravosuđa, uprave i digitalnih transformacija**

**Glava: 65 Županijski sud u Rijeci**

**Šifra djelatnosti prema NKD-u 2007.: 8423 Sudske i pravosudne djelatnosti**

**Aktivnost: 638000**

U Rijeci, 19. ožujka 2025.

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG**

# PLANA ZA RAZDOBLJE OD I.-XII. 2024. GODINE

Proračunski korisnik: Županijski sud u Rijeci

Razdjel: 109

Glava: 65

RKP: 3453

Županijski sud u Rijeci osim djelatnosti propisane Zakonom o sudovima (NN 28/13, 33/2015, 67/2018, 126/19, 21/22, 36/24) druge djelatnosti nema. Prihode i primitke Županijskog suda u Rijeci čine prihodi iz proračuna za financiranje redovne djelatnosti, prihodi od pruženih usluga (usluga preslike spisa) i prihodi za posebne namjene vezano uz posebne zakonske propise (Zakon o sudovima – prihodi od kamata).

U 2024. godini iz Proračuna Primorsko-goranske županije doznačena sredstva za potrebe uređenja zgrade suda i doznačena sredstva od strane Ministarstva kulture i medija po raspisanom natječaju za zgrade koje imaju status kulturnog dobra.

Da bi Županijski sud u Rijeci osigurao nesmetano odvijanje svih radnih zadataka u smislu što kvalitetnijeg obavljanja funkcije zbog koje je i ustrojen, potrebno je prije svega:

* postići adekvatnu kadrovsku popunjenost,
* što kvalitetnije i brže educirati zaposlenike,
* izvršiti potrebne adaptacije u postojećem radnom prostoru u pravosudnoj zgradi,
* staviti na raspolaganje svu potrebnu opremu i namještaj,
* a sve gore navedeno prvenstveno s ciljem postizanja smanjenja broja zaostalih sudskih predmeta.

Financijski plan napravljen je u skladu s Uputama za izradu Financijskog plana za 2024. – 2026. godinu, dostavljenih od strane Ministarstva pravosuđa, uprave i digitalnih transformacija.

Planiranje provodimo prema gotovinskom načelu koje se razlikuje od načela nastanka događaja temeljem kojeg se evidentiraju sve poslovne promjene rashodovne strane u financijskoj godini dok se prihodi evidentiraju kada su uplaćeni.

Prema Zakonu o proračunu, proračunski korisnici su u obvezi izraditi godišnji izvještaj o izvršenju financijskog plana za razdoblje od 1.1.2024. godine zaključno s 31.12.2024. godine.

Izrađeno godišnje izvršenje financijskog plana odnosi se na Županijski sud u Rijeci.

## PRIHODI I PRIMICI TE RASHODI I IZDACI

Financijskim planom Županijskog suda u Rijeci za razdoblje 2024. - 2026. planirana su sredstva za redovno poslovanje suda koje se provode kroz sljedeće izvore financiranja:

### Izvor 11 - redovna djelatnost Županijskog suda u Rijeci

Redovna djelatnost Županijskog suda u Rijeci obuhvaća rashode za plaće i materijalna prava zaposlenika koja su planirana temeljem Uputa Ministarstva financija i Ministarstva pravosuđa, uprave i digitalnih transformacija i ostvaruje se preko računa državne riznice. Ostvareni prihodi i rashodi za zaposlene u razdoblju od 01.01.2024.-31.12.2024. godine su 3.486.193,39 eura. Ovdje su planirana i sredstva koja se odnose na rashode za usluge, materijal i energiju te na ostale rashode poslovanja. Ostvareni prihodi i rashodi za navedeno razdoblje od 01.01.2024. do 31.12.2024. godine iznose 981.121,73 eura, a prihodi i rashodi za nabavu dugotrajne nefinancijske imovine i ulaganja u građevinske objekte iznose 1.321.424,09 eura. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo pravosuđa, uprave i digitalnih transformacija.

### Izvor 31/43/52 – redovna djelatnost Županijskog suda u Rijeci – iz evidencijskih prihoda

Redovna djelatnost Županijskog suda u Rijeci – iz evidencijskih prihoda - na ovoj poziciji su sljedeći izvori:

* Vlastiti prihodi (izvor 31) – planirano je 4.589,00 eura, a do sada je prihodovano 2.083,53 eura od preslika spisa i najma prostora, a utrošeno 1.324,09 eura za potrebe redovnog poslovanja.

* Ostali prihodi za posebne namjene (izvor 43- Zakon o sudovima – prihodi od kamata) – za 2024. planirani su prihodi i rashodi u iznosu od 13.000,00,00 eura, a prihodovano 478,15 eura, a do sada je utrošeno 0,00 eura.
* Ostale pomoći (izvor 52) – za 2024. planirana sredstva na navedenoj poziciji u navedenom razdoblju u iznosu od 1.000,00 eura, a ostvareni prihodi: Primorsko-goranska županija doznačila iznos od 70.000,00 eura i Ministarstvo kulture i medija doznačilo iznos od 70.000,00 eura, a utrošen iznos od 128.878,40 eura.

## PRIJENOS SREDSTAVA IZ PRETHODNE U SLJEDEĆU GODINU

Odnosi i donosi Županijskog suda u Rijeci ponajviše čine prema izvoru 31- prihodi od preslika spisa i najma prostora, prema izvoru 43 - Zakon o sudovima – prihodi od kamata, prema izvoru 52 – Ostale pomoći

Odnosi i donosi prema izvorima za 2024. godinu:

* Izvor 31: donos iznosi 162,31 eura a odnos – 921,75 eura.
* Izvor 43: donos iznosi 0,00 eura a odnos – 478,15 eura.
* Izvor 52: donos iznosi 0,00 eura a odnos – 11.121,60 eura.